Argentina forandret seg markant deretter. Da de kom i kvalifiseringsgruppe til VM i 1974 med Bolivia og Paraguay, startet de med en sterk 4-0 hjemme mot Bolivia og deretter det eneste poengtapet, 1-1 borte mot Paraguay. Bortekampene mot Bolivia var vanskelige på grunn av høyden stadion lå på (over 3500 meter over havet), og flere argentinske spillere ble sendt til Tilcara i Jujuy-provinsen. Byen lå 2500 meter over havet, og flere toppspillere dro dit. Spillerne ble imidlertid glemt av det kaotiske AFA og måtte livnære seg delvis av å spille vennskapskamper. Pressen fikk vite så lite om laget at de ble kalt «spøkelseslandslaget».